Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani kuoli sydänkohtaukseen.
Hän tietää, mitä tapahtuu, kun kuolee, koko prosessin.
Nyt hän tietää, millainen taivas on, -
ja hän palasi fyysisesti parantuneena -
ja kiireellisen meille, sinulle, tarkoitetun viestin kanssa.
Sid Roth on tutkinut jo yli 40 vuotta outoa yliluonnollisuuden maailmaa.
Liity Sidin seuraan Yliluonnollista-ohjelmaan.
Minulle ei ole koskaan käynyt näin.
Messiaaninen juutalainen rabbi, rabbi Halpern, -
sanon sinulle, Felix, -
kukaan ei ole aiemmin soittanut minulle ja sanonut: "Sid, -
minulla on täällä nyt enkeli."
Se ei ollut sääntö -
ennen sitä hoitovirhettä. Kerropa siitä.
Ei mitenkään.
Kävin läpi kuoleman prosessin hoitovirheen takia.
Lävitseni meni 7,5 kuukauden lääkkeet 29 päivässä.
Melkoinen erehdys.
Kehossani oli kuukauden ajan myrkytystila, -
jota lääkärit kutsuivat sisäiseksi myrskyksi.
Viimeisellä viikolla se vain kiihtyi.
Kehoni oli tulessa. Minulla oli rintakipua.
Selkääni ja jokaista lihastani särki. Tyypilliset sydänkohtauksen oireet.
Jostain syystä ajattelin, että se menee itsestään pois.
Mutta sitten yhtenä yönä tuli stoppi.
Kipu oli sietämätöntä.
Kolmelta yöllä menin alakertaan olohuoneeseen ja sydämeni pysähtyi.
Se ei kestänyt enää. Ja yhdessä hetkessä, -
hetkessä, itse asiassa silmänräpäyksessä, -
mikä on vain kolmasosa sekuntia, -
sieluni irtaantui ruumiistani.
Se alkoi nousta hengelliseen piiriin.
Näin elottoman ruumiini sohvalla.
Kun makasin hengellisessä piirissä vaakatasossa, paikalle tuli enkeli.
Hän liikutti kättään yläpuolellani.
Näin enkelin kehon. Se oli voimakas ja auktoriteetillinen.
Näkökenttäni oikealla puolella, -
jossa makasin hengellisessä piirissä, oli valkoinen valo.
Kaukainen valo tunnelin päässä.
Se oli kuin putki tai tunneli.
Kun tämä tapahtui, pelkäsitkö yhtään?
Kun kuolema sitten tuli, koko yön ja kuukauden kipu oli poissa.
Tilalla oli uskomaton rauha ja ilo.
Ei ollut minkäänlaista pelkoa. Sitten matka jatkui.
Seuraavaksi olin taivaan valtaistuimen edessä.
Mitä näit?
Tulikehän.
Herkistyit. Miksi?
Kun tulin valtaistuimen eteen...
Herkistyn senkin takia, koska olet valtaistuimen edessä.
Valtaistuinta ympäröi tulikehä, tulen ja kirkkauden syvät aallot.
Ne suojaavat valtaistuinta.
Menin saman tien makaamaan kasvoilleni.
Muistan peittäneeni silmäni, -
sillä en kestänyt kirkkautta, loistoa ja tulta. Minun oli pakko peittää silmät.
Vieläkin, kun olen Jumalan läsnäolossa ja kirkkaudessa -
ja ylistän, peitän usein silmäni.
Makasin Jumalan valtaistuimen edessä.
Näin valtaistuimen. Näin Herran jalat.
Valtaistuin oli kristallimeren tai -kannen päällä.
Kansi erotti kolmannen taivaan alemmista taivaista. Kun olin siellä, -
olin joen varrella.
Joki näytti virtaavan valtaistuimelta.
Se virtasi. En tiedä minne.
Huomattavaa oli se, -
että joen vesi -
oli kristallinkirkasta. Kirkkaampaa kuin mikään vesi, -
minkä voisin kuvitella näkeväni purossa jossain korkealla vuoristossa.
Se ei olisi yhtä kirkasta.
Näytti siltä kuin vesi olisi luonnostaan ollut elämää antavaa.
Joen pohjassa oli säihkyviä jalokiviä, mineraaleja, -
puolijalokiviä, jalokiviä, -
jotka kimmelsivät ja säihkyivät.
Timantteja, rubiineja, smaragdeja.
Kaikki oli täydellisessä tilassaan.
Ilmassa on elämää. Kaikkialla on elämää.
Kaikki on elämää antavaa.
Kaikessa on Luojan luonnollinen rytmi.
Miten vapaaksi tunsit olosi?
Olin kuin lintu, joka oli juuri oppinut lentämään.
Kuvittelen linnun, joka lähtee pöntöstä, -
ja tuntee ensimmäistä kertaa tuulen siipiensä alla -
ja lähtee lentoon.
Koin, miltä tuntuu turmeltumattomassa olotilassa, kun ei ole vastusta, -
liikkua ilmassa vailla minkäänlaisia maallisia rajoituksia.
Mennään siihen hetkeen, -
kun sinut lähetettiin takaisin ruumiiseesi.
Tuntuiko siinä kipua? Tunsitko lainkaan pelkoa?
En. Sillä hetkellä, kun Jumala puhalsi minuun jälleen elämää, -
tuli tuulenpuuska kuin tyhjästä.
Muista, että olin olohuoneessa.
Tuulenpuuska meni sieraimiini ja suuhuni.
Se meni keuhkojen perukoille asti -
ja heitti pääni taaksepäin. Vedin syvään ilmaa -
kuin olisi ollut hukkumaisillaan ja noussut viime tingassa veden alta.
Vedin syvään happea. Pääni iskeytyi taaksepäin.
Samassa pyörittelin päätäni ja kysyin: "Mitä ihmettä oikein tapahtui?"
Sitten tajusin, mitä tapahtui.
Herra oli tuonut minut takaisin elämään.
Palattuasi elämään sait lääkäriltä viimeisen lausunnon.
Mitä hän sanoi terveydestäsi, sydämestäsi ja kaikesta?
Lääkäri sanoi: "En oikein tiedä, mitä sanoisin verikokeistasi, -
mutta 68-vuotiaaksi mieheksi sinulla on nuoren hirven veri.
Mikä on sanoma? Kunpa pääsisimme jo taivaaseen.
Mutta meillä on täällä vielä töitä.
Haluatte varmasti kuulla rabbi Felixin kiireellisen viestin, -
jota hänet lähetettiin tuomaan taivaasta sinulle. Palaamme pian.
Yliluonnollista-ohjelma jatkuu hetken kuluttua.
Olemme 20 vuoden aikana löytäneet yli tuhat uutta planeettaa.
Linnunradalla on ainakin sata miljardia tähteä.
Galaksejakin on sama määrä.
Tähtiä on enemmän kuin hiekanjyviä kaikilla maailman rannoilla yhteensä.
Joka sekunti syntyy 4 800 tähteä.
Aivoissamme on keskimäärin 81 miljardia neuronia.
Kehossasi on DNA:ta yhteensä 55 miljardia kilometriä.
Se ulottuisi Plutoon ja takaisin kuusi kertaa.
Kehosi verisuonten yhteenlaskettu pituus on 100 000 kilometriä.
Se ulottuisi Maan ympäri 2,5 kertaa.
Hermoimpulssit kulkevat jopa 400 kilometrin tuntinopeutta, -
nopeammin kuin F1-auto.
Aivot suoriutuvat 38 000 biljoonasta laskutoimituksesta sekunnissa.
Maailman tehokkaimman supertietokoneen teho -
on tästä vain 0,002 prosenttia.
Onko tämä kaikki syntynyt sattumalta?
Vai onko se huolellisesti suunniteltu?
Onko olemassa Luoja, jolla on suunnitelma sinulle?
Tarjoamme kirjaa, joka vastaa näihin ja muihin kysymyksiin.
Lataa ilmainen "They Thought for Themselves" -kirja -
ruudussa näkyvältä sivulta.
Jumalan yliluonnollisuus ei tunne rajoja.
Nyt saat ohjausta siinä toimimisessa.
Voit saada läpimurtosi milloin ja missä tahansa.
Kohtasitpa perheongelmia, talous- huolia, sairautta tai masennusta, -
verkosto auttaa.
Milloin ja missä tahansa.
Valmistaudu saamaan läpimurto. Lataa ilmainen ISN-sovellus.
Yliluonnollista-ohjelma jatkuu.
Kolme päivää, rabbi Halpern, -
sen jälkeen, kun kuolit, menit taivaaseen, -
palasit ruumiiseen, sait täydellisen ruumiin -
taivaaseen menneen vajavaisen ruumiin tilalle, -
Jumala ilmoitti jotain, josta olen enemmän innoissani -
kuin Felixin taivaskokemuksesta.
Mitä Jumala kertoi sinulle Psalmeista?
Sydämeni yritti päästä kärryille -
siitä, miltä uusi elämäni näyttää.
Tiesin, että vanha elämäni oli poissa.
Paavali sanoi: "Tunnen miehen". Ymmärrän, mistä hän puhuu.
Hän puhuu menneessä aikamuodossa.
Vanhaa Paavalia ei enää ollut.
Sitä miestä, joka olin ollut, ei enää ole.
Kysyin Herralta: "Voivatko ihmiset täällä kokea saman, -
mitä näytät minulle?"
Tiedän, ettei kokemustani voi siirtää toiselle.
Mutta kirkkaus ja rauha, joka tuli ja jonka Herra minulle osoitti, -
on siirrettävissä, sanoi Herra. "Se on omilleni, lapsilleni."
Herra sanoi niinä kolmena päivänä: "Tulet syömään yhdestä kirjasta."
Yhdestä ainoasta Raamatun kirjasta.
Rakastan Jumalan Sanaa. Olen Raamatun suurkuluttaja. - Minäkin.
Elämässäni ensimmäistä kertaa minun piti keskittyä yhteen kirjaan.
Voin kertoa, että se tapahtui syyskuussa 2019.
Olen edelleen samassa kirjassa, ja Herra näyttää asioita edelleen.
Herra sanoi: "Pidän sinut Psalmien kirjassa."
"Kun käyt läpi, mitä sinulle näytän, -
näytän sinulle kirkkauspsalmini, tallentamani sanat, -
jotka kirkastavat minua, tuovat minulle kunniaa ja korottavat minua."
Kolmesta päivästä tuli 30 päivää -
ja 30 päivästä 90 päivää, ja se jatkuu yhä.
Jumala laittoi minut olemaan ruokkimatta sieluani -
asioiden luonnollisella järjestyksellä, huolilla, tarpeilla.
Asioilla, joita me normaalisti olemme oppineet viemään Herralle, -
mikä on tärkeää.
Jumalan Sana opettaa, ettei pidä hellittää.
Meidän pitää nykiä Hänen viittansa lievettä ja tulla alati Hänen eteensä.
Tajusin saman tien että aiempi rukouskulttuurini ja rukousmallini -
mukailivat sitä, mitä minulle oli opetettu, mikä on väärin.
Keskivertouskovan rukouksista 75―80 prosenttia -
on tarvepohjaisia rukouksia.
Pyydetään Jumalalta asioita, juttuja, paranemista. Sinällään oikeita asioita.
En tuomitse sitä.
Mutta tajusin ja Herra näytti, että se ravitsee tarvitsevaa henkeä, -
niin että emme ikinä vapaudu ja siirry yltäkylläiseen elämään.
Se ei edistä kiitollisuutta, sillä kun tulemme uudistuneeseen tilaan, -
jossa tarpeemme eivät enää määrää meitä, arvaa mitä tapahtuu.
Kiitosmieltä, kiitollisuutta, iloa.
Kaikki alkaa näyttää erilaiselta.
Sanon ihmisille, että rukouselämästä 80 prosenttia -
tulisi olla kirkkauspsalmeja tai Jumalan korottamista.
Rukouksesta 20 prosenttia tulisi olla tarvepohjaista.
Eli valitset siis Psalmeja, -
joissa puhutaan Jumalan kirkkaudesta ja ylistämisestä.
Ja sitten vain korvaat sillä sen, -
miten aiemmin normaalisti rukoilit.
Kun nousen aamulla ja rukoilen, -
aina kun putoan taas oletusmalliin eli pyytämiseen, Hän pysäytti minut.
Hän sanoi: "Älä pyydä. Julista kunniaani."
Kerro esimerkki. Ota jokin Psalmi.
Tee niin kuin tekisit kotonasi, kun rukoilet kammiossasi.
Mitä sinä silloin teet? Ei tarvitse selittää. Tee vain.
Oi, Herra. Taivaat julistavat Jumalan kunniaa.
Taivaan laajuutta ei voi mitata, -
mutta se julistaa kättesi töitä, joita ei voi mitata eikä ymmärtää.
Isä, Sinä olet kirkas ja väkevä.
Päivä päivän jälkeen Sinä puhut.
Yö yön jälkeen Sinä ilmoitat tietoa.
Ei ole puhetta, ei sanoja -
edes taivaan tähdiltä, jotka Sinä, Herra, olet asettanut -
suvereenin tahtosi ja suunnitelmasi mukaisesti.
Niiden ääni ei kuulu, mutta silti ne todistavat, -
ja se on kiirinyt koko maan piiriin.
Tarvitsee vain katsoa yötaivaalle, niin näen kirkkautesi.
Isä, Sinä olet sulhanen, joka on tulossa, -
ja minä olen morsian, joka odottaa Sinua.
Tällaiset mietteet alkoivat muovata -
aamuhetkiäni Herran kanssa.
Voin kertoa tosiasiana, että olen alkanut tehdä tätä.
Uskon, että saan enemmän rukousvastauksia -
ylistämällä ja kirkastamalla Jumalaa ja elämällä kirkkaudessa -
kuin olemalla rukouksessa anoen asioita.
Niin minulle kävi. Herra vastaa rukouksiini, -
kun korotan Häntä ja annan Hänelle kunniaa.
Totuus on, että maailma on vaikea. Taivas on helppo.
Maailma langenneessa tilassaan on tarvepohjainen ympäristö.
Tulemmeko me tai kaikki katsojat olemaan ikinä vailla tarpeita? Emme.
Jos rukouksiimme vastattaisiin tänään, huomenna olisi uudet aiheet: -
lapset, lapsenlapset, työ, elämä, maamme ja niin edelleen.
Rukouksia on aina, sillä me olemme tarvitsevia, koska olemme langenneet.
Elämme turmeltuneisuudessa. Me olemme heikkoja.
"Mikä on ihminen, että häntä muistat?"
Olemme haavoittuvia kuin muurahaiset.
Tapaan kävellä luonnossa. Minä pysähdyn.
Tiedätkö mitä? Olo on kuin muurahaisella -
Jumalan majesteettiuden alla.
Kysyit, miltä vapaus tuntui.
Sanoin, että oli kuin olisin ollut lintu, joka ensi kertaa koki vapauden.
Mutta vapauden suhteen koko elämäni on muuttunut.
Koen, että olen tarkkailija, joka vierailee maailmassa.
Elän irrallani, ja se on sellainen vapauden taso, -
jota en ole ikinä kokenut.
Jeshua sanoo Brit hadashassa, Uudessa testamentissa, -
että olemme maailmassa, mutta emme maailmasta.
Enemmän kuin koskaan ennen en enää koe olevani osa tätä.
Se oli jonkin aikaa vaikeaa.
Se oli melkeinpä varjopuoli, -
johon perheen piti sopeutua.
He näkivät, kun menin ulos tuulisena päivänä.
Minun pitää saada tuntea tuuli.
Tuulessa, ilmassa on jotain. Siinä on vapautta.
Voin tuntea saman kuin silloin hengellisesti, -
vapauden, kun se puhaltaa.
Menen ulos sateella.
Annan sataa päähäni. Näytän sekopäiseltä, -
mutta en välitä, sillä sateen, virvoittavan sateen, lähettää Herra.
Tiedätkö, mitä se on? Olet oppinut, että me elämme -
ainoastaan yhden edessä. - Aivan.
Häntä haluat miellyttää. - Totta.
Luonnosta on tullut minulle pyhä paikka.
Käyn välillä kävelyllä auringonnousun aikaan.
Nousen joka aamu kello 3. Käyn kävelyllä. Aurinko on kaunis.
Kumarran jalkakäytävällä ja ylistän Herraa.
En välitä.
Kerran joku kysyi, mitä minä teen. Hän olikin sitten muslimityttö.
Aloin kertoa hänelle Jumalasta ja todistaa.
Mistä hän ilmestyi? Ei aavistustakaan.
Satuin olemaan sinä aamuna jalkakäytävällä ylistämässä Herraa.
Huomaan yksityiskohtia tarkemmin kuin ennen.
Voin katsella puita kaukaa -
ja nähdä pikku oksien ja lehtien yksityiskohtia.
Tätä ei ollut ennen. - Ei, ei.
Vien lapsenlapseni kävelylle. Sanon pojalle: "Hudson, -
näemme Jumalan kädenjäljen." Pysähdymme katselemaan.
Poimimme täydellisen muotoisia tammenterhoja.
Se voi kuulostaa hullulta. Poimin kukkia. Katselemme pikku ötököitä.
Sanon: "Tämän on Jumala luonut, Hudson. Se on Häneltä."
Kaikkea, mitä vain on luomakunnassa, -
minä ihailen. - Julistat Jumalan kunniaa.
Tutkin Jumalan tekoja. En palvo luontoa. Palvon Luojaa.
Jokainen päivä on seikkailu.
Silmäni ovat apposen auki. Korvani kuulevat.
En puhu yhtä paljon kuin ennen.
Kuuntelen enemmän. Kun olen kaupassa tai tapaan jonkun, -
kuuntelen ihmisiä. Tarkkailen heitä.
Herra on antanut minulle kyvyn nähdä ihmisen sieluun.
Pystyn näkemään sielun tilan.
Et nähnyt ennen. - En.
Näen monesti, mitä heille tapahtui lapsena.
Näen heidät ikään kuin lapsina kulkemassa elämän tapahtumien läpi.
Rukoilen heidän puolestaan, heidän eheytymisensä puolesta.
Onko sinulla nyt enemmän rakkautta ihmisiä kohtaan? - On, ehdottomasti.
Haluatko enemmän kuin ennen, että ihmiset tuntisivat Messiaan?
Ehdottomasti. Se on elämäni kutsu.
Se on viesti, jota Jumala käski viedä. Kuinka muuten?
Käytät vahvempaa sanaa. Koet hätää ihmisistä.
Niin koen. Kukaan ei tiedä, koska meidät kutsutaan.
Luulemme, että elämä menee käsi- kirjoituksen ja suunnitelman mukaan.
Raamattu käskee laskea päivät oikein. Me olemme kuin ruoho, -
joka tänään lakastuu ja huomenna on poissa.
Elämäni päättyi näin. En suunnitellut sitä.
Silmänräpäyksessä sieluni lähti. Kiitos Herralle. Hän toi minut takaisin.
Muuten en olisi tässä, emmekä me juttelisi. Olisin poissa.
Se muistutti minua... 'Muistuttaa' ei ole tarpeeksi vahva.
Mieleeni ja sydämeeni on poltettu, -
että ihmisten pitää selvittää asiansa Jumalan kanssa.
Ihmisten pitää tietämällä tietää, että jos he kuolevat huomenna -
kolarissa tai sairauskohtaukseen, kuolemaa ei voi suunnitella.
Minne he menevät?
Tajuan, että kirkkaus, rauha ja ilo, jonka itse eräänä päivänä saan, -
ei tule niiden osaksi, jotka eivät tunne Herraa.
Joko nouset ylös taivaan kirkkauksiin -
tai laskeudut alas helvettiin, jossa on pimeyttäkin pimeämpää.
Se raastaa sieluani.
En voi levätä, ennen kuin sanomaa jatkuvasti julistetaan.
Me kaikki tiedämme tämän, -
mutta siinä on eroa, tietääkö sen järjellään -
vai ylistääkö Jumalaa kehon joka solulla.
Rabbi Felix ei ajatellut, -
että hän kuolisi, mutta hän kuoli.
Toki se oli hoitovirhe.
Mutta voit vahingossa kävellä auton alle.
Saatat ajaa autoa, -
ja toinen auto törmää sinuun. Sitä kuulee paljon.
Kukaan ei tiedä, milloin kohtaa loppunsa.
Mutta tämän minä tiedän.
Jumala on niin hyvä, -
että jos lausut kanssani ääneen seuraavan rukouksen -
ja tarkoitat sitä parhaan kykysi mukaan, -
ei koska itse ansaitsisit mitään, mutta koska Jumala on hyvä. Piste.
Sano tämä ääneen.
"Rakas Jumala."
Ääneen. "Rakas Jumala.
Olen syntinen.
Sinua ja yksin Sinua vastaan olen tehnyt syntiä.
Olen hyvin pahoillani.
Uskon, että Messiaan veri -
pesee pois kaikki syntini, -
etkä Sinä enää muista syntejäni.
Ja nyt, kun olen puhdas, -
Jeesus, tule asumaan sisimpääni.
Ole Vapahtajani.
Teen sinusta Herrani.
Tahdon omaa kokemuksellista tietoa Sinusta.
Aamen."
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Ensi viikolla: -
Hei! Olen pastori Kim Owens. Seurakuntani on vaeltanut -
herätyksessä jo kuusi vuotta. Sen pitäisi olla normaalia joka uskovalle.
Katso seuraava Sid Rothin "Yliluonnollista".
Kerron, kuinka perheenä voitte vaeltaa herätyksessä päivittäin.
Suomennos: Marianne Tenetz